Den 24. april 2015 ble Zuccarello alvorlig skadet i kamp syv av Conference-kvartfinalen av Stanley Cup-sluttspillet mot Pittsburgh Penguins, da han ble truffet av en puck i hodet med tre minutter og 58 sekunder igjen av første periode. Skaden resulterte i ett kraniebrudd og hjerneblødning, og han mistet midlertidig taleevnen og følelsen i ansiktet og den ene armen. Rangers endte senere med å tape til Tampa Bay Lightning i Conference-finalen.